Ֆաբիու Սիլվա

Ֆաբիու Դանիել Սուարեշ Սիլվա (պորտ․՝ Fábio Daniel Soares Silva, ), պորտուգալացի ֆուտբոլիստ, հարձակվող։ Հանդես է գալիս անգլիական «Վուլվերհեմպտոն»-ի և Պորտուգալիայի Մ21 հավաքականի կազմում։

Ակումբային մակարդակ

«Պորտու» 
Ֆաբիո Սիլվան «Պորտուի» ակադեմիայի սան է։ Ակումբի երիտասարդական թիմի կազմում 2018-19 մրցաշրջանի ընթացքում դարձել է ՈՒԵՖԱ Երիտասարդական առաջնության չեմպիոն։

«Պորտուի» հիմնական թիմի կազմում իր դեբյուտը նշել է 2019 թվականի օգոստոսի 10-ին՝ Պորտուգալիայի առաջնության շրջանակներում կայացած «Վիսենտե ՖԱ»-ի դեմ խաղում, որն ավարտվել է 2-1 հաշվով՝ «Պորտուի» պարտությամբ։ Ֆաբիոն խաղադաշտում անցկացրել է հանդիպման վերջին 11 րոպեները՝ փոխարինելով Օտավիա Մոնտեյրոյին։ Այսպիսով, նա շրջանցեց Բրունո Գամային և դարձավ թիմի կազմում իր դեբյուտը նշած ամենաերիտասարդ ֆուտբոլիստը(17 տարեկան, 22 օրական)։ Սեպտեմբերի 19-ին Սիլվան իր առաջին հանդիպումն է անցկացրել ՈՒԵՖԱ Եվրոպայի Լիգայի շրաջանակներում՝ մասնակցելով «Յանգ Բոյզ ՖԱ»-ի դեմ հանդիպմանը՝ դառնալով թիմի կազմում եվրոգավաթներին մասնակցած ամենաերիտասարդ ֆուտբոլիստը(նրանից առաջ այդ ռեկորդը պատկանում էր Ռուբեն Նևիշին)։ 

Հոկտեմբերի 19-ին Ֆաբիո Սիլվան խփել է իր առաջին գոլը պորտուգալական թիմի կազմում Պորտուգալիայի գավաթի խաղարկության շրջանակներում կայացած «Կոյմբրոես ՖԱ»-ի դեմ խաղում։

«Վուլվերհեմպտոն» 
2020 թվականի սեպտեմբերի 5-ին Ֆաբիոն տեղափոխվել է Պրեմիեր Լիգայում հանդես եկող «Վուլվերհեմպտոն»։ Նա թիմի հետ կնքել է հնգամյա պայմանագիր, իսկ տրանսֆերն արժեցել է 35 միլիոն ֆունտ-ստեռլինգ of a reported £35 million.։ Թիմի կազմում իր դեբյուտը նշել է սեպտեմբերի 17-ին՝ Ֆուտբոլային լիգայի գավաթի խաղարկության շրջանակներում կայացած «Սթոք Սիթիի» դեմ խաղում։ Չորս օր անց նա իր առաջին հանդիպումն է նացկացրել նաև Պրեմիեր Լիգայում՝ երկրորդ խաղակեսում փոխարինման դուրս գալով «Մանչեսթեր Սիթիի» դեմ խաղու, որն ավարտվել է 3-1 հաշվով՝ մանչեսթերյան թիմի հաղթանակով։

2020 դթվականի դեկտեմբերի 21-ին Սիլվան խփել է անգլիական թիմի կազմում իր առաջին գոլը «Բըրնլիի» դեմ խաղում, սակայն ի վերջո «Բարնլիին» հաղթեց 2-1 հաշվով։ Այս գոլի շնորհիվ պորտուգալացի ֆուտբոլիստը դարձավ անգլիական թիմի կազմում Պրեմիեր Լիգայի շրջանակներում գոլ խփած ամենաերիտասարդ ֆուտբոլիստը։ Ֆաբիո Սիլվան գոլի հեղինակ է դարձել նաև 2020-21 մրցաշրջանի առաջին «Սև երկրի դերբիում»՝ «Վեստ Բրոմվիչ Ալբիոնի» դեմ խաղում։ Այդ հանդիպումը, որը տեղի է ունեցել «Մոլինեուքս» մարզադաշտում, ավարտվել է 2-3 հաշվով՝ «Վեսթ Բրոմվիչի» հաղթանակով։

Միջազգային կարիերա 
2019 թվականի հոկտեմբերի 11-ին Ֆաբիո Սիլվան Պորտուգալիա Մ19 հավաքականի կազմում դարձել է հեթ-տրիկի հեղինակ Իտալիայի Մ19 հավաքականի կազմում։

Մ21 հավաքականի կազմում իր դեբյուտը նա նշել է 2021 թվականի սեպտեմբերի 6-ին Բելառուսի Մ21 հավաքականի դեմ կայացած  խաղում, որն ավարտվել է 1-0 հաշվով՝ պորտուգալացիների հաղթանակով։ Իսկ արդեն հոկտեմբերի 7-ին Ֆաբիոն դուբլի հեղինակ է դարձել Մ21 հավաքականի կազմում Լիխտենշտեյնի հավաքականի դեմ կայացած խաղում։ Այդ հանդիպումն ավարտվել է 11-0 հաշվով։

Վիճակագրություն

Ձեռքբերումներ 
 Պորտուգալիայի չեմպիոն - 2019-20
 Պորտուգալիայի գավաթի խաղարկության չեմպիոն - 2019-20

Ծանոթագրություններ

Արտաքին հղումներ 
 Ցուցանիշները soccerway.com կայքում
 Ցուցանիշները soccerbase.com կայքում
 Ցուցանիշները foradejogo.net կայքում 
 Ցուցանիշները footballdatabase.eu կայքում
 Ցուցանիշները worldfootball.net կայքում
 Ցուցանիշները Պորտուգալիայի ֆուտբոլի ֆեդերացիայի պաշտոնական կայքում

2002 ծնունդներ
Հուլիսի 19 ծնունդներ
Ֆուտբոլի հարձակվողներ
Պորտուգալացի ֆուտբոլիստներ
Պորտուի ֆուտբոլիստներ
Վուլվերհեմպտոն Ուոնդերերսի ֆուտբոլիստներ